SYNTEC:ปรับประมาณการปีนี้-ปีหน้าซื้อ-อัพราคาเป้าหมายใหม่เป็น 4.31 บ.
SYNTEC เล็งปรับประมาณการปีนี้และปีหน้าดีขึ้นในอัตรา 11%/13% สะท้อนอัตรากำไรขั้นต้นการก่อสร้างที่ดีขึ้น รวมทั้งรายได้จากการเช่า-บริการก็มีการปรับให้สูงขึ้นด้วยคงคำแนะนำ ซื้อ ราคาพื้นฐานใหม่ปรับขึ้นเป็น 4.31 บาท
17 ส.ค. 2559

บล.ดีบีเอสฯ ระบุในบทวิเคราะห์วันนี้(17 ส.ค.59) ว่า  บริษัท ซินเท็ค คอนสตรัคชั่น จำกัด (มหาชน) หรือ SYNTEC กำไรหลักไตรมาส 2/59 เป็น 188 ล้านบาท ดีกว่าคาดก่อนหน้าที่ 147 ล้านบาท และคิดเป็นการเพิ่มขึ้น 104%เทียบช่วงเดียวกันของปีก่อนและ 24%เทียบไตรมาสก่อนหน้าเพราะรายได้จากการก่อสร้างแข็งแกร่ง และอัตรากำไรขั้นต้นยังทำได้ในระดับสูง อีกทั้งรายได้เช่าโตมาก
กำไรหลักในรอบครึ่งปีแรกเป็น 341 ล้านบาท เพิ่ม 83%เทียบช่วงเดียวกันของปีก่อนและคิดเป็น 58% จากประมาณการจึงได้มีการปรับประมาณการปีนี้และปีหน้าดีขึ้นในอัตรา 11%/13% สะท้อนอัตรากำไรขั้นต้นการก่อสร้างที่ดีขึ้น รวมทั้งรายได้จากการเช่า-บริการก็มีการปรับให้สูงขึ้นด้วย
คงคำแนะนำ ซื้อ ราคาพื้นฐานใหม่ปรับขึ้นเป็น 4.31 บาท ตามการปรับประมาณการและเปลี่ยนปีที่คำนวณไปยังปี 60 ใช้ P/E ปี 60 ที่ 10 เท่า ราคาปิดมีส่วนเพิ่ม 12% บริษัทได้ประกาศจ่ายปันผล 0.04 บาท ขึ้น XD 30 ส.ค.59